《寒暑吟》
金朝·李龏

赦寒乃望春，赦暑乃望秋。望望复望望，寒暑无停辀。

磨空两灵魄，日夜东西流。血肉具此体，老我谁为谋。

泛然寓大块，万物同一丘。壮兮耄所伏，盛者衰之由。

暑退秋红滋，寒往春绿稠。奈何秋与春，不赦肠中愁。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。